PMIndiaData/PMIndiaSum huggingface dataset:
অটল বিহারী বাজপেয়ী চিকিৎসা সংক্রান্ত বিশ্ববিদ্যালয়ের শিলান্যাস করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ লক্ষ্ণৌতে অটল বিহারী বাজপেয়ী চিকিৎসা বিশ্ববিদ্যালয়ের শিলান্যাস উপলক্ষে ফলকের আবরণ উন্মোচন করেন। অনুষ্ঠানে উত্তর প্রদেশের রাজ্যপাল শ্রীমতী আনন্দিবেন প্যাটেল, মুখ্যমন্ত্রী যোগী আদিত্যনাথ, উপ-মুখ্যমন্ত্রী ও অন্যান্য বিশিষ্ট ব্যক্তিরা উপস্থিত ছিলেন। অনুষ্ঠানে শ্রী মোদী বলেন, এটা অত্যন্ত তাৎপর্যপূর্ণ ঘটনা যে, সুপ্রশাসন দিবস উদযাপনের দিনেই উত্তর প্রদেশ সরকারের যাবতীয় কাজকর্ম যে ভবন থেকে করা হয়, সেখানেই অটলজীর মর্মর মূর্তির আবরণ উন্মোচন করা হ’ল। প্রয়াত অটলজীর এই অসাধারণ মূর্তিটি উত্তর প্রদেশ সরকারের প্রশাসনিক সদর দপ্তর লোক ভবনে কর্মরত সকলকে সুপ্রশাসন ও জনপরিষেবা পৌঁছে দিতে উৎসাহিত করবে। বহু বছর ধরে লক্ষ্ণৌ অটলজীর সংসদীয় কেন্দ্র ছিল বলে উল্লেখ করে প্রধানমন্ত্রী বলেন, চিকিৎসা সংক্রান্ত এই উচ্চ শিক্ষা প্রতিষ্ঠানটি তাঁকে উৎসর্গ করতে পেরে তিনি নিজেকে সৌভাগ্যবান মনে করছেন। অটলজী প্রায়শই বলতেন, জীবনকে টুকরো টুকরো ঘটনার কোলাজ হিসাবে দেখা উচিৎ নয়, বরং সামগ্রিক হিসাবে উপলব্ধি করা প্রয়োজন। এই উপলব্ধি সরকারের কাছেও যেমন সত্য, তেমনই সুপ্রশাসনের ক্ষেত্রেও সমান প্রাসঙ্গিক। ব্যাপকতার দিক থেকে সমস্যার ভিত্তিগুলিকে উপলব্ধি করতে না পারলে সুপ্রশাসন গড়ে তোলা কখনই সম্ভব নয় বলেও শ্রী মোদী অভিমত প্রকাশ করেন। প্রধানমন্ত্রী বলেন, স্বাস্থ্য ক্ষেত্র, প্রতিকারমূলক স্বাস্থ্য পরিষেবা, সুলভে স্বাস্থ্য পরিষেবা পৌঁছে দেওয়া, চাহিদা ও যোগানে ফারাক দূর করার মতো বিভিন্ন প্রভৃতি ক্ষেত্রে সরকার পদক্ষেপ গ্রহণ করছে। তিনি আরও বলেন, স্বচ্ছ ভারত থেকে যোগাভ্যাস, উজ্জ্বলা থেকে ফিট ইন্ডিয়া অভিযান এবং আয়ুর্বেদ চর্চার প্রসারে গৃহীত প্রতিটি পদক্ষেপই অসুখ-বিসুখ প্রতিরোধে গুরুত্বপূর্ণ অবদান রাখছে। প্রতিরোধমূলক স্বাস্থ্য পরিষেবা পৌঁছে দেওয়ার লক্ষ্যে দেশে গ্রামাঞ্চলে ১ লক্ষ ২৫ হাজারেরও বেশি ওয়েলনেস সেন্টার বা রোগী কল্যাণ কেন্দ্র গড়ে তোলা হচ্ছে জানিয়ে শ্রী মোদী বলেন, এই কেন্দ্রগুলিতে আগাম রোগ নির্ণয় ও রোগের লক্ষণ নিরূপণ করার কাজ হবে। এর ফলে, রোগাক্রান্ত হওয়ার সঙ্গে সঙ্গেই উপযুক্ত চিকিৎসাও মিলবে। আয়ুষ্মান ভারত কর্মসূচির ফলে দেশে ৭০ লক্ষেরও বেশি দরিদ্র রোগীর কাছে নিখরচায় চিকিৎসা পরিষেবা পৌঁছে দেওয়া সম্ভব হয়েছে বলেও তিনি জানান। কেবল উত্তর প্রদেশ থেকেই প্রায় ১১ লক্ষ দরিদ্র রোগী এই কর্মসূচির সুফল পেয়েছেন। প্রধানমন্ত্রী বলেন, উত্তর প্রদেশের মানুষের জীবনযাত্রা সহজ করতে রাজ্যের গ্রাম গ্রামান্তরের মানুষকে স্বাস্থ্য রক্ষার বিধি ব্যবস্থা এবং সুযোগ-সুবিধা সম্বন্ধে জানাতে সরকারের প্রচারাভিযান এক বড় পদক্ষেপ। তিনি আরও বলেন, তাঁর সরকারের কাছে সুপ্রশাসনের অর্থই হ’ল – প্রত্যেকের কথা শোনা, প্রত্যেক নাগরিকের কাছে বিভিন্ন পরিষেবা পৌঁছে দেওয়া, প্রত্যেক নাগরিকের জন্য সমান সুযোগ-সুবিধা এবং প্রত্যেক নাগরিকই নিরাপদ ও সুরক্ষিত – এই উপলব্ধি গড়ে তোলা। শ্রী মোদী বলেন, স্বাধীনোত্তর বছরগুলিতে ‘আমরা অধিকারের ব্যাপারে সবচেয়ে বেশি গুরুত্ব দিয়েছি এবং উত্তর প্রদেশবাসীর কাছে আবেদন রেখেছি যে, আমরা আমাদের কর্তব্য ও বাধ্যবাধকতাগুলির ক্ষেত্রেও সমান গুরুত্ব দেব। আমাদেরকে সর্বদাই অধিকার ও কর্তব্য স্মরণে রাখতে হবে’। তিনি স্মরণ করিয়ে দিয়ে বলেন, সুশিক্ষা ও শিক্ষার অধিকার সকলেরই প্রাপ্য। তেমনই, শিক্ষা প্রতিষ্ঠানগুলির সুরক্ষা ও শিক্ষক-শিক্ষিকাদের প্রতি সম্মান ও শ্রদ্ধাও বজায় রাখাও কাম্য। সুপ্রশাসন দিবস উদযাপনের দিন আমাদের সঙ্কল্পই হ’ল – আমরা আমাদের দায়িত্বগুলি পালন করবো, উদ্দেশ্যগুলি অর্জন করবো, সাধারণ মানুষের প্রত্যাশা পূরণ করবো এবং এগুলি সবই ছিল অটলজীর লক্ষ্য।
মহাকাশে অনুসন্ধান এবং শান্তিপূর্ণ কাজে তা ব্যবহারের ব্যাপারে ভারত এবং সাও তোম ও প্রিন্সেপে-র মধ্যে পরিকাঠামো চুক্তির ব্যাপারে কেন্দ্রীয় মন্ত্রিসভাকে অবগত করা হল

মহাকাশে অনুসন্ধান এবং শান্তিপূর্ণ কাজে তা ব্যবহারের ব্যাপারে ভারত এবং সাও তোম ও প্রিন্সেপে-র মধ্যে সহযোগিতা বৃদ্ধির লক্ষ্যে পরিকাঠামো চুক্তির ব্যাপারে কেন্দ্রীয় মন্ত্রিসভাকে অবগত করা হয়েছে। নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার (২৭ ডিসেম্বর) কেন্দ্রীয় মন্ত্রিসভার বৈঠকে এ বিষয়ে জানানো হয়। চলতি বছরের ৭ই সেপ্টেম্বর দু’দেশের মধ্যে এই পরিকাঠামো চুক্তিটি স্বাক্ষরিত হয়। এই পরিকাঠামো চুক্তির ফলে মহাকাশে নতুন নতুন গবেষণা এবং রিমোট সেন্সিং-এর ক্ষেত্রে বিশ্বের বিভিন্ন সম্ভাবনার ব্যাপারে কাজ করা সম্ভব হবে। একইসঙ্গে, উপগ্রহ যোগাযোগ, দিক নির্দেশ এবং মহাকাশ বিজ্ঞান নিয়ে নতুন করে গবেষণা চালানোও যাবে। মহাকাশ প্রযুক্তি নিয়ে ভারত এবং সাও তোম ও প্রিন্সেপে যৌথভাবে বিভিন্ন উদ্যোগ নেবে। এর ফলে, দুটি দেশই এক্ষেত্রে উপকৃত হবে। প্রসঙ্গত উল্লেখ করা যেতে পারে, বিদেশ মন্ত্রক এবং ন্যাশনাল সিকিউরিটি কাউন্সিল সেক্রেটারিয়েট, এনএসসিএস, সাও তোম এবং প্রিন্সেপে-র সরকারের কাছে মহাকাশ গবেষণার ক্ষেত্রে ভারতের সঙ্গে তাদের সহযোগিতার ব্যাপারে সে দেশের আগ্রহের বিষয়টি জানতে চেয়েছিল। সাও তোম-তে একটি উপগ্রহ কেন্দ্র বসানোরও প্রস্তাব দিয়েছিল ভারত। এর প্রেক্ষিতে সাও তোম ও প্রিন্সেপে-র বিদেশ মন্ত্রক এ ব্যাপারে আগ্রহ দেখায় এবং ইসরোর এক প্রতিনিধিদল ঐ দেশ সফর করে উপগ্রহ কেন্দ্র বসানোর সম্ভাবনা খতিয়ে দেখে। পরবর্তী পর্যায়ে, দু’দেশের মধ্যে মহাকাশ গবেষণার ব্যাপারে একটি সহযোগিতামূলক পরিকাঠামো চুক্তি স্বাক্ষরিত হয়। /
আইনি মাপকবিদ্যা ক্ষেত্রে ভারত-কিরঘিজস্তান মউ অনুমোদিত

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ভারত-কিরঘিজস্তানের মধ্যে স্বাক্ষরিত আইনি মাপকবিদ্যা সংক্রান্ত মউটি অনুমোদন করল। ১৩-১৪ই জুন এসসিও বৈঠকের ফাঁকে এই মউ স্বাক্ষরিত হবে। এই মউ-এর ফলে আইনি মাপকবিদ্যার ক্ষেত্রে তথ্য ও নথি আদানপ্রদান করা যাবে;আধিকারিক এবং অন্য কর্মীদের প্রশিক্ষণ দেওয়া হবে;আধিকারিক,পেশাদার এবং দক্ষ ব্যক্তিদের বিনিময় হবে দু’দেশের মধ্যে;আলোচনাসভা ও কর্মশালার আয়োজন ছাড়াও পারস্পরিক অভিজ্ঞতা বিনিময় এবং মোড়কবন্দী করার আগে পণ্য সংক্রান্ত নানা তথ্য পর্যালোচনা করা যাবে।
লিগো-র বিজ্ঞানীদের সঙ্গে বৃহস্পতিবার বৈঠক করলেন শ্রী নরেন্দ্র মোদী

বৃহস্পতিবার ওয়াশিংটন ডি সি-তে লেজার ইন্টারফেরোমিটার গ্র্যাভিটেশনাল ওয়েভ অবজারভেটরি (লিগো)-র বিজ্ঞানীদের সঙ্গে কথা বললেন প্রধানমন্ত্রী শ্রী নরেন্দ্র মোদী। আমেরিকার জাতীয় বিজ্ঞান ফাউন্ডেশনের অধিকর্তা ডঃ ফ্রান্স করডোভা-র নেতৃত্বে লিগো-র বিজ্ঞানীদের একটি দল আলাপ-আলোচনা ও মত বিনিময়ের লক্ষ্যে মিলিত হন প্রধানমন্ত্রীর সঙ্গে। লিগো প্রকল্পের সঙ্গে যুক্ত কয়েকজন তরুণ ভারতীয় বিজ্ঞানীও ছিলেন ঐ প্রতিনিধিদলে। প্রধানমন্ত্রীর সঙ্গে আলাপ-আলোচনার সময় লিগো প্রকল্পের ভবিষ্যৎ নির্ধারণে ভারতের ভূমিকা খুবই গুরুত্বপূর্ণ বলে মত প্রকাশ করেন ডঃ করডোভা। শ্রী নরেন্দ্র মোদী বলেন, ভারত-মার্কিন বৈজ্ঞানিক অনুসন্ধান প্রচেষ্টার একটি উজ্জ্বল দৃষ্টান্ত হল লিগো প্রকল্প। এই প্রকল্পের সাফল্য তরুণ প্রজন্মের ভারতীয় বিজ্ঞানীদের বিশেষভাবে উৎসাহিত করে তুলবে। লিগো প্রকল্পের সঙ্গে যুক্ত ভারতীয় বিজ্ঞানীদের আহ্বান জানিয়ে প্রধানমন্ত্রী বলেন, তাঁদের উচিত ভারতের বিশ্ববিদ্যালয়গুলি পরিদর্শন করে সেখানকার ভারতীয় ছাত্রদের সঙ্গে আরও বেশি করে মত বিনিময় করা। প্রসঙ্গত উল্লেখ্য, নয়াদিল্লিতে ইনস্টিটিউট অফ প্লাজমা রিসার্চ-এর বিজ্ঞানীদের সঙ্গে বৈঠকের ঠিক দু’দিন পরেই লিগো-র বিজ্ঞানীদের সঙ্গে প্রধানমন্ত্রী মিলিত হলেন ওয়াশিংটন ডি সি-তে। দিল্লির ঐ সংস্থার বিজ্ঞানীরাও বর্তমানে লিগো প্রকল্পের ওপর কাজ করছেন। ভারতে লেজার ইন্টারফেরোমিটার গ্র্যাভিটেশনাল ওয়েভ অবজারভেটরি (লিগো) স্থাপনের লক্ষ্যে এক চুক্তিপত্র বিনিময় অনুষ্ঠানেও উপস্থিত ছিলেন প্রধানমন্ত্রী। ঐ দিনই সকালের দিকে এই চুক্তিপত্রে স্বাক্ষর করেন আমেরিকার জাতীয় বিজ্ঞান ফাইন্ডেশনের অধিকর্তা ডঃ ফ্রান্স করডোভা এবং ভারতের পরমাণু শক্তি দপ্তরের সচিব ডঃ শেখর বসু।
পরিষেবার সেরা ক্ষেত্রগুলোর জন্যকর্ম পরিকল্পনার অনুমোদন কেন্দ্রীয় মন্ত্রিসভায়

প্রধানমন্ত্রীশ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বারোটি ‘চিহ্নিত সেরা পরিষেবাক্ষেত্র’কে বিশেষ মনোযোগ দেওয়ার জন্য বাণিজ্য বিভাগের প্রস্তাবকে অনুমোদন দিল| এইক্ষেত্রগুলোর উন্নয়ন এবং সম্ভাবনাকে আরও বৃদ্ধি করার জন্যই এই উদ্যোগ| এই বারোটিক্ষেত্রের মধ্যে রয়েছে: তথ্য প্রযুক্তি ও তথ্য-প্রযুক্তি নির্ভর পরিষেবা (এই.টি.এন্ড আই.টি.ই.এস.), পর্যটন ও আতিথেয়তা পরিষেবা, স্বাস্থ্যমূল্য পর্যটন, পরিবহন ওসংলিষ্ট পরিষেবা, হিসাবরক্ষণ ও অর্থ পরিষেবা, অডিও-ভিস্যুয়াল পরিষেবা, আইনিপরিষেবা, যোগাযোগ পরিষেবা, নির্মাণ ও সম্পর্কযুক্ত প্রকৌশলী পরিষেবা, পরিবেশগতপরিষেবা, অর্থনৈতিক পরিষেবা এবং শিক্ষা পরিষেবা| এছাড়াচিহ্নিত সেরা পরিষেবা ক্ষেত্রের কর্মপরিকল্পনা চূড়ান্ত করা ও রূপায়ণ করার জন্যবর্তমানের লভ্য খসড়া পরিকল্পনাকে ব্যবহার করতে এই ক্ষেত্রগুলোর সংলিষ্টমন্ত্রক/বিভাগকে নির্দেশ দিয়েছে মন্ত্রিসভা| ক্যাবিনেট সচিবের অধীনস্ত ‘কমিটি অফসেক্রেটারিজ’ (সি.ও.এস.)-এর সার্বিক তত্ত্বাবধানে সংশ্লিষ্ট মন্ত্রক/বিভাগ কর্মপরিকল্পনা এবং রূপায়ণের সময়সীমা চূড়ান্ত করবে| এইউদ্যোগের ফলে ভারতের পরিষেবা ক্ষেত্রে প্রতিযোগিতামূলক মনোভাবের বৃদ্ধি ঘটবে এবংযা থেকে জি.ডি.পি.’র বৃদ্ধি হবে, কর্মসংস্থানের সৃষ্টি হবে এবং বিশ্ব বাজারেরফতানি বৃদ্ধিতে সহায়ক হবে| ভারতে পরিষেবা ক্ষেত্রের ব্যাপক সম্ভাবনা রয়েছে| এই সেরাক্ষেত্রগুলোর কর্মপরিকল্পনার জন্য সহায়ক উদ্যোগ হিসেবে ৫০০০ কোটি টাকার একনির্দিষ্ট তহবিল গঠনের প্রস্তাব দেওয়া হয়েছে| পরিষেবা ক্ষেত্রগুলো দেশেরজি.ডি.পি.র বৃদ্ধি, রফতানি, কর্মসংস্থান সৃষ্টি, উত্পাদন বৃদ্ধিতে গুরুত্বপূর্ণঅবদান রাখায় এই পদক্ষেপ পরিষেবা ক্ষেত্রগুলোকে আরও এগিয়ে নিয়ে যাবে| ২০২২সালে দেশের স্বাধীনতার ৭৫ তম জয়ন্তী| এই সময়ের মধ্যে প্রতিটি সংশ্লিষ্টমন্ত্রক/বিভাগ কর্ম পরিকল্পনা তৈরি করতে এবং তা রূপায়ণের জন্য একটি লক্ষ্য নিয়েএগিয়ে যেতে হবে| বিশ্বের পরিষেবা ক্ষেত্রের তুলনায় ভারতের পরিষেবা মাত্র ৩.৩শতাংশ| এটা ২০১৫ এর হিসেব| ২০১৪ সালে তা ছিল ৩.১ শতাংশ| ২০২২ সালের জন্য তাইলক্ষ্যমাত্র ধরা হয়েছে ৪.২ শতাংশ|
‘স্বচ্ছ ভারত মিশন’ কর্মসূচি রূপায়ণে বিশ্ব ব্যাঙ্কের প্রস্তাবে অনুমোদন দিল কেন্দ্রীয় মন্ত্রিসভা

‘স্বচ্ছ ভারত মিশন’কে সমর্থন ও সহযোগিতা জানাতে বিশ্ব ব্যাঙ্কের ১৫০০ মিলিয়ন মার্কিন ডলার বিনিয়োগের প্রস্তাবটি অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে বৈঠকটি অনুষ্ঠিত হয়। উল্লেখ্য, ‘স্বচ্ছ ভারত মিশন’-এর কাজে সাফল্য ও অগ্রগতির ভিত্তিতে সংশ্লিষ্ট রাজ্যগুলিকে আরও বেশি সাহায্য ও সমর্থন দানের সিদ্ধান্ত নেওয়া হয় কেন্দ্রীয় মন্ত্রিসভার বৈঠকে ‘স্বচ্ছ ভারত মিশন’ (গ্রামীণ) কর্মসূচিটি অনুমোদনের সময়। এখন মন্ত্রিসভার বৈঠকে বিশ্ব ব্যাঙ্কের এই প্রকল্প অনুমোদনের সুবাদে রাজ্যগুলির ক্ষেত্রে সাফল্য ও অগ্রগতির ভিত্তিতে প্রয়োজনীয় ব্যবস্থা গ্রহণ করা সম্ভব হবে।
রাজস্ব জ্ঞান সঙ্গম : কর প্রশাসকদের উদ্দেশে ভাষণ দিলেন প্রধানমন্ত্রী

কর প্রশাসনের ক্ষেত্রে পাঁচ দফা পথ অনুসরণের জন্য একটি রূপরেখা চিহ্নিত করেছেন প্রধানমন্ত্রী শ্রী নরেন্দ্র মোদী। এই রূপরেখাটিকে সংক্ষেপে ‘/
বহির্মহাকাশ সম্পর্কে অনুসন্ধান ও সহযোগিতা ক্ষেত্রে ভারত-ভিয়েতনাম চুক্তি  :  আলোচনা কেন্দ্রীয় মন্ত্রিসভায়

শান্তির উদ্দেশ্যেবহির্মহাকাশের অনুসন্ধান ও ব্যবহারের ক্ষেত্রে ভারত ও ভিয়েতনাম পরস্পরের সঙ্গেসহযোগিতা করে যাবে। বুধবার এই মর্মে স্বাক্ষরিতএক কাঠামোগত চুক্তি সম্পর্কে অবহিত করা হল প্রধানমন্ত্রী শ্রী নরেন্দ্র মোদীকেকেন্দ্রীয় মন্ত্রিসভার বৈঠক চলাকালীন। উল্লেখ্য, এই কাঠামোগত চুক্তিটি দু’দেশেরমধ্যে স্বাক্ষরিত হয় গত বছর ৩ সেপ্টেম্বর তারিখে। মহাকাশ বিজ্ঞান,ভূ-পৃষ্ঠ সম্পর্কে দূরসংবেদী ব্যবস্থা সহ বিভিন্ন প্রযুক্তির উদ্ভাবন ও প্রয়োগ,উপগ্রহ মারফৎ যোগাযোগ এবং উপগ্রহ-ভিত্তিক অনুসন্ধান, মহাকাশ বিজ্ঞান ও বিভিন্নগ্রহ সম্পর্কে তথ্য আহরণ ও অনুসন্ধান, মহাকাশ যান, মহাকাশ ব্যবস্থা এবং ভূ-পৃষ্ঠেরবৈজ্ঞানিক পদ্ধতি সম্পর্কে জ্ঞান ও তার প্রয়োগ এবং ব্যবহারিক ক্ষেত্রে মহাকাশপ্রযুক্তির ব্যবহার সম্পর্কে দু’দেশের মধ্যে উৎসাহ, আগ্রহ ও সহযোগিতার বাতাবরণ গড়েতোলার লক্ষ্যে এই কাঠামোগত চুক্তিটিকে সম্পাদন করা হয়েছে। এর আওতায় সমগ্রমানবজাতির কল্যাণে মহাকাশ প্রযুক্তির প্রয়োগ এবং যৌথ উদ্যোগে তার ব্যবস্থাপনারলক্ষ্যে কাজ করে যাওয়ার ক্ষেত্রে সহযোগিতাবদ্ধ হবে ভারত ও ভিয়েতনাম – এই দুটি দেশ। এছাড়াও, ভূ-পৃষ্ঠেরসঙ্গে দূরসংবেদী পদ্ধতিতে যোগাযোগ, নতুন নতুন গবেষণা প্রচেষ্টা ও তার ব্যবহারিকসম্ভাবনা, উপগ্রহ যোগাযোগ, উপগ্রহের মাধ্যমে অনুসন্ধান, মহাকাশ বিজ্ঞান এবং বহির্মহাকাশসম্পর্কে অনুসন্ধানের এক প্রসারিত জগতের উন্মোচনে বিশেষ সাহায্য করবে দু’দেশেরমধ্যে স্বাক্ষরিত এই কাঠামোগত চুক্তিটি। /…
প্রধানমন্ত্রী শ্রী মোদীর সঙ্গে সাক্ষাৎ করলেন সৌদি আরবের বিদেশ মন্ত্রী

প্রধানমন্ত্রী শ্রী নরেন্দ্র মোদী আজ সৌদি আরবের বিদেশ মন্ত্রী শ্রী আদেল বিন আহমেদ আল-জুবের’কে স্বাগত জানান। ভারত সৌদি আরবের সঙ্গে তার ঘনিষ্ঠ ও সৌহার্দ্যপূর্ণ সম্পর্ককে অত্যন্ত গুরুত্ব দেয় বলে প্রধানমন্ত্রী তাঁকে জানান। সৌদি আরবের বিদেশ মন্ত্রী বলেন, তাঁদের পররাষ্ট্র নীতিতে ভারতের সঙ্গে সম্পর্ককে উচ্চ অগ্রাধিকার দিয়ে থাকে। তিনি সৌদি আরবের উন্নয়নে সেদেশে বসবাসকারী ভারতীয় সম্প্রদায়ের অবদানের সপ্রশংস উল্লেখ করেন। উভয় নেতাই বাণিজ্য, বিনিয়োগ, শক্তি ও সুরক্ষা সহযোগিতা প্রভৃতি বিষয়ে দ্বিপাক্ষিক সহযোগিতা আরও মজবুত করার সম্পর্কে মতবিনিময় করেন। তাঁরা আঞ্চলিক পরিস্থিতি নিয়েও আলোচনা করেন এবং এ অঞ্চলের শান্তি ও স্থিতিশীলতা বজায় রাখার ক্ষেত্রে উভয় দেশেরই যে স্বার্থ জড়িত সে বিষয়ে সহমত হন। সৌদি আরবে প্রধানমন্ত্রীর আসন্ন সফর দু’দেশের কৌশলগত অংশীদারিত্বকে নতুন উচ্চতায় নিয়ে যাবে বলে শ্রী মোদী প্রত্যয় ব্যক্ত করেন।
‘ভরদা’য়ক্ষতিগ্রস্ত মানুষদের নিরাপত্তার জন্য প্রার্থনা জানালেন প্রধানমন্ত্রী

‘ভরদা’ঘূর্নিঝড়ের ফলে উদ্ভূত প্রতিকূল পরিস্থিতিতে যাঁরা নানাভাবে ক্ষতিগ্রস্ত হয়েছেন,তাঁদের জন্য প্রার্থনা জানিয়েছেন প্রধানমন্ত্রী শ্রী নরেন্দ্র মোদী। এক ট্যুইটবার্তায় প্রধানমন্ত্রী বলেছেন যে ক্ষতিগ্রস্ত মানুষদের জীবন ও সম্পত্তির নিরাপত্তারলক্ষ্যে স্থানীয় প্রশাসন ও সেনাবাহিনীর সঙ্গে কেন্দ্রীয় সরকার ঘনিষ্ঠভাবে যোগাযোগরেখে চলেছে। ঐ ট্যুইট মারফৎ প্রধানমন্ত্রী বলেন : “ #CycloneVardah -র কারণে উদ্ভূতপ্রতিকূল আবহাওয়া পরিস্থিতিতে যে সমস্ত মানুষ ক্ষতিগ্রস্ত হয়েছেন তাঁদের জন্যপ্রার্থনা জানাই। কামনা করি, তাঁরা নিরাপদে থাকুন। জীবনও সম্পত্তির নিরাপত্তা রক্ষায় কেন্দ্র @ndmaindia স্থানীয় প্রশাসন এবং সেনাবাহিনীর সঙ্গেঘনিষ্ঠভাবে কাজ করে চলেছে।”
প্রধানমন্ত্রী রাশিয়ার রাষ্ট্রপতি পুতিনের সঙ্গে শুভেচ্ছা বিনিময় করেছেন

প্রধানমন্ত্রী শ্রী নরেন্দ্র মোদী এবং রাশিয়ার রাষ্ট্রপতি ভ্লাদিমির পুতিন আজ টেলিফোনের মাধ্যমে ২০১৯ সালের জন্য নতুন বছরের শুভেচ্ছা বিনিময় করেছেন। প্রধানমন্ত্রী রাষ্ট্রপতি এবং রাশিয়ার মানুষকে ক্রিসমাস উপলক্ষে অভিনন্দন জানিয়েছেন। আজই রাশিয়ায় এই দিনটি উদযাপন করা হচ্ছে। উভয় নেতাই, গত এক বছরে, দু’দেশের মধ্যে বিশেষ এবং কৌশলগত অংশীদারিত্বের ক্ষেত্রে যে গুরুত্বপূর্ণ সাফল্য অর্জিত হয়েছে, সে বিষয়ে তাঁদের আলোচনায় সপ্রশংস উল্লেখ করেন। মে মাসে রাশিয়ার সোচিতে ব্যাপক-ভিত্তির আলোচনা ও অক্টোবর মাসে দু’দেশের মধ্যে বার্ষিক শিখর বৈঠকে অংশগ্রহণের জন্য রাষ্ট্রপতি পুতুনের ভারত সফরকালে আলোচনার কথাও স্মরণ করেন। উভয় নেতাই দ্বিপাক্ষিক সম্পর্কের গতি বজায় রাখার বিষয়ে একমত হন। রাষ্ট্রপতি পুতিন ২০১৯ – এর সেপ্টেম্বর মাসে ইস্টার্ন ইকনোমিক ফোরামের বার্ষিক সম্মেলনে অংশ নেওয়ার জন্য প্রধানমন্ত্রী মোদীকে আরও একবার আমন্ত্রণ জানান। এছাড়াও, তাঁদের মধ্যে আলোচনায় প্রতিরক্ষা ও সন্ত্রাসবাদ বিরোধী বিভিন্ন পদক্ষেপ নিয়ে দ্বিপাক্ষিক সহযোগিতার প্রসঙ্গ উত্থাপিত হয়। উভয় নেতাই বহু পাক্ষিক বিশ্ব ব্যবস্থায় ভারত – রাশিয়ার সহযোগিতা যে এক গুরুত্বপূর্ণ ভূমিকা পালন করছে, সে বিষয়ে একমত হন। উভয় দেশই রাষ্ট্রসংঘ, ব্রিক্‌স, সাংহাই সহযোগিতা সংগঠন এবং অন্যান্য বহুপাক্ষিক সংগঠনে ঘনিষ্ঠ আলোচনা সম্পর্ক, বজায় রাখার বিষয়ে একমত হয়।
প্রধানমন্ত্রীর সঙ্গে নিউ জার্সির গভর্নর মিঃ ফিলিপ ডঃ মারফির সাক্ষাৎ

মার্কিন যুক্তরাষ্ট্রর নিউ জার্সি রাজ্যের গভর্নর মিঃ ফিলিপ ডি মারফি আজ সকালে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। গভর্নর হিসাবে মিঃ মারফির এটিই প্রথম ভারত সফর। দিল্লি ছাড়াও তিনি আগ্রা, মুম্বাই, হায়দরাবাদ এবং আমেদাবাদ সফর করবেন। প্রধানমন্ত্রী গভর্নরের বাণিজ্যিক এবং দুই অঞ্চলের মানুষের মধ্যে যোগাযোগ বাড়ানোর উদ্যোগকে স্বাগত জানিয়েছেন। নিউ জার্সির সঙ্গে ভারতের রাজ্যগুলির সহযোগিতাকে আরও অর্থবহ করে তুলতে ভারত সরকারের সমর্থন শ্রী মোদী নিশ্চিত করেছেন। গভর্নর মারফি তাঁর রাজ্যের সঙ্গে ভারতের সম্পর্ক আরও নিবিড় করার ক্ষেত্রে গুরুত্বপূর্ণ উদ্যোগগুলির কথা জানিয়েছেন। ভারত এবং মার্কিন যুক্তরাষ্ট্রের সম্পর্ক আরও মজবুত করার লক্ষ্যে তিনি তাঁর অঙ্গীকার ব্যক্ত করেছেন। ভারত ও নিউ জার্সির মধ্যে বিভিন্ন সাদৃশ্যের কথা গভর্নর উল্লেখ করেন। তিনি জানান, ভারতে পৌঁছেই এদেশের বৈচিত্র্য এবং বহুত্ববাদের প্রতি সম্মান তাঁর নজরে এসেছে। প্রধানমন্ত্রী শ্রী মোদী বলেন, মার্কিন যুক্তরাষ্ট্রে সবচেয়ে বেশি ভারতীয় বংশোদ্ভূতের বাস নিউ জার্সিতে। ভারতের বাণিজ্য ও বিনিয়োগ এই রাজ্যেই সবচেয়ে বেশি। উভয় নেতাই ‘স্টেম’ এবং উচ্চ শিক্ষায় সহযোগিতার অপর গুরুত্ব আরোপ করেন। প্রধানমন্ত্রী নিউ জার্সিতে বসবাসরত ইন্দো-আমেরিকান সম্প্রদায়ের কল্যাণের ওপর গভর্নরের গুরুত্ব আরোপের প্রশংসা করেন। ভারত ও নিউ জার্সির মধ্যে এই সম্প্রদায় গুরুত্বপূর্ণ সেতুবন্ধ হিসাবে ভূমিকা পালন করে আসছে।
লোকনায়ক জয়প্রকাশ নারায়ণের জন্মবার্ষিকী: আগামীকাল রাজধানীর বিজ্ঞান ভবনে লোকতন্ত্র প্রহরী অভিনন্দন অনুষ্ঠানে যোগ দেবেন প্রধানমন্ত্রী শ্রী নরেন্দ্র মোদী

প্রধানমন্ত্রী শ্রী নরেন্দ্র মোদী আগামীকাল নয়াদিল্লির বিজ্ঞান ভবনে লোকতন্ত্র প্রহরী অভিনন্দন অনুষ্ঠানে অংশগ্রহণ করবেন। ভারতরত্ন লোকনায়ক জয়প্রকাশ নারায়ণের জন্মবার্ষিকী উপলক্ষে এই অনুষ্ঠানটি আয়োজিত হচ্ছে। এরপর প্রধানমন্ত্রী মুম্বাই যাত্রা করবেন। সেখানে চৈত্য ভূমিতে ডঃ বাবাসাহেব আম্বেদকরের স্মৃতির উদ্দেশে তিনি শ্রদ্ধা নিবেদন করবেন। ইন্দু মিলস্ চত্বরে ডঃ বাবাসাহেব আম্বেদকর স্মারকের শিলান্যাস উপলক্ষে একটি ফলকেরও আবরণ উন্মোচন করবেন তিনি। প্রধানমন্ত্রী জওহরলাল নেহরু বন্দরে চতুর্থ কন্টেনার টার্মিনালের শিলান্যাস করবেন। এছাড়াও, দুটি মেট্রো করিডরেরও শিলান্যাস করবেন তিনি। মুম্বাইয়ের বান্দ্রা-কুরলা কমপ্লেক্সের এম.এম.আর.ডি.এ. গ্রাউন্ডে এক জনসমাবেশেও প্রধানমন্ত্রী ভাষণ দেবেন।
আন্তর্জাতিক নারী দিবসে নারী শক্তিকে সম্মান জানালেন প্রধানমন্ত্রী

আন্তর্জাতিক নারী দিবসে ‘নারী শক্তি’র চালিকা-শক্তিকে অভিবাদন জানানপ্রধানমন্ত্রী শ্রী নরেন্দ্র মোদী। এক বার্তায় তিনি বলেন, “আন্তর্জাতিক নারী দিবসে অদম্য নারী শক্তিকে আমি কুর্নিশ জানাই। মহিলাদের ক্ষমতায়নে উৎসাহ দিতে বিভিন্ন সিদ্ধান্ত নিতে পেরে আমরা গর্বিত। বিভিন্ন ক্ষেত্রে মহিলাদের অসাধারণ কৃতিত্বের কারণে প্রত্যেক ভারতীয়ই গর্বিত।” /…
জি-২০ শীর্ষ সম্মেলনে যোগ দিতে যাওয়ার প্রাক্কালে প্রধানমন্ত্রীর বিবৃতি

প্রধানমন্ত্রী শ্রী নরেন্দ্র মোদী আর্জেন্টিনায় আয়জিত জি-২০ শীর্ষ সম্মেলনে যোগ দেওয়ার প্রাক্কালে এক বিবৃতিতে বলেছেন – “আর্জেন্টিনায় আয়োজিত ত্রয়োদশ জি-২০ শীর্ষ সম্মেলনে যোগ দিতে আমি ২৯শে নভেম্বর থেকে ১ ডিসেম্বর বুয়েন্স আয়ার্স সফর করব। বিশ্বের ২০টি বৃহৎ অর্থনীতির মধ্যে বহুস্তরীয় সহযোগিতা বৃদ্ধি করাই জি-২০ শীর্ষ সম্মেলনের উদ্দেশ্য। আত্মপ্রকাশের পর এক দশকের সময়কালে জি-২০ বিশ্ব জুড়ে এক স্থিতিশীল ও সুস্থায়ী বিকাশের প্রসারে কাজ করেছে। এই লক্ষ্যে উন্নয়নশীল দেশ ও ভারতের মতো উদীয়মান দেশগুলির বিশেষ গুরুত্ব রয়েছে। বর্তমানে ভারত বিশ্বের দ্রুততম বিকাশশীল বৃহৎ অর্থনীতি। বিশ্ব অর্থনীতির বিকাশ ও সমৃদ্ধিতে ভারতের অবদান ‘এক সুষ্ঠু ও সুস্থায়ী উন্নয়নের লক্ষ্যে সহমত গড়ে তোলা’র ক্ষেত্রে আমাদের অঙ্গিকারকেই প্রতিফলিত করে। প্রসঙ্গত এবারের শীর্ষ সম্মেলনের বিষয় সুষ্ঠু ও সুস্থায়ী উন্নয়নের জন্য সহমত গড়ে তোলা। বিগত এক দশকে জি-২০’র কাজকর্ম পর্যালোচনা সহ আগামী দশকগুলিতে নতুন ও আসন্ন চ্যালেঞ্জগুলির মোকাবিলার লক্ষ্যে পন্থা-পদ্ধতি খুঁজে বের করতে জি-২০ গোষ্ঠীভুক্ত দেশগুলির বিভিন্ন নেতৃবৃন্দের সঙ্গে আলাপ-আলোচনার ব্যাপারে আমি অত্যন্ত আশাবাদী। এছাড়া আমরা বিশ্ব অর্থনীতি ও বাণিজ্যের হালহকিকত, আন্তর্জাতিক আর্থিক কর ব্যবস্থা, কাজকর্মের ভবিষ্যৎ, মহিলা ক্ষমতায়ন, পরিকাঠামো এবং সুস্থায়ী উন্নয়নের বিষয়গুলি নিয়েও আলোচনা করব। বিশ্ব অর্থনীতির বিকাশে গুরুত্বপূর্ণ ভূমিকা পালন করেছে এমন উদীয়মান অর্থনীতি্ন্র দেশগুলি, আর্থিক সঙ্কটের প্রেক্ষিতে বর্তমানে নজিরবিহীন অর্থনৈতিক ও প্রযুক্তিগত চ্যালেঞ্জের সম্মুখীন হচ্ছে। আমি এই সম্মেলনে বহুপাক্ষিক ব্যবস্থাগুলির সংস্কারের প্রয়োজনীয়তার বিষয়টি তুলে ধরব। কারণ, বহুপাক্ষিক ব্যবস্থাগুলির সংস্কার সমসাময়িক বাস্তবতাকেই প্রতিফলিত করে। এমনকি, এ ধরণের সংস্কারের ফলে সমগ্র বিশ্বের কল্যাণের জন্য সমবেত কর্মপ্রয়াস আরও সুদৃঢ় হতে পারে। পলাতক আর্থিক অপরাধী এবং সন্ত্রাসমূলক কাজকর্মে অর্থ যোগানের বিরুদ্ধে কার্যকর পদক্ষেপ গ্রহণে আন্তর্জাতিক সহযোগিতা আরও জোরদার ও সুসংবদ্ধভাবে কাজ করার আশু প্রয়োজনীয়তা রয়েছে। অতীতের মতোই জি-২০ শীর্ষ সম্মেলনের ফাঁকে পারস্পরিক স্বার্থবাহী দ্বিপাক্ষিক বিভিন্ন বিষয়ে অন্যান্য নেতৃবৃন্দের সঙ্গে আলাপ-আলোচনার ব্যাপারে আমি অত্যন্ত আশাবাদী”। …
প্রধানমন্ত্রী শ্রী নরেন্দ্র মোদী ডঃ এ পি জে আব্দুল কালামের জন্মবার্ষিকী অনুষ্ঠানে যোগ দেবেন

প্রধানমন্ত্রী শ্রী নরেন্দ্র মোদী নতুনদিল্লির ডি আর ডি ও ভবনে আগামী ১৫ অক্টোবর প্রাক্তন রাষ্ট্রপতি ভারতরত্ন ডঃ এ পি জে আব্দুল কালামের জন্মবার্ষিকী অনুষ্ঠানে যোগ দেবেন। অনুষ্ঠানের অঙ্গ হিসেবে প্রধানমন্ত্রী ডঃ কালামের একটি মূর্তির আবরণ উন্মোচন করবেন। ‘ডঃ কালামের জীবন উদযাপন’ শীর্ষক একটি আলোকচিত্র প্রদর্শনীর উদ্বোধন ও পরিদর্শন করবেন। এরপর ডি আর ডি ও ভবনের কোঠারি প্রেক্ষাগৃহে প্রধানমন্ত্রী এই উপলক্ষে জনসমাবেশেও ভাষণ দেবেন।
পর্তুগাল সফরকালে লিসবন-এ বসবাসকারী ভারতীয় বংশোদ্ভূতদের সঙ্গে আলাপচারিতা প্রধানমন্ত্রী শ্রী নরেন্দ্র মোদীর

প্রধানমন্ত্রী শ্রী নরেন্দ্র মোদী তাঁর ঐতিহাসিক পর্তুগাল সফরকালে এক বিশেষ আলাপচারিতায় মিলিত হন লিসবন-এ বসবাসকারী ভারতীয় বংশোদ্ভূতদের এক অনুষ্ঠানে। সেখানে তিনি তাঁর বক্তব্যেতুলে ধরেন ভারত-পর্তুগাল অংশীদারিত্বের কয়েকটি বিশেষ দিক। পর্তুগালেরভূতপূর্ব প্রধানমন্ত্রী অ্যান্টোনিও গুটেরাস-এর সঙ্গে তাঁর সাক্ষাতের কথাও এদিনস্থান পায় প্রধানমন্ত্রীর বক্তব্যে। তিনি কথা বলেন যোগাভ্যাস এবং সার্বিকস্বাস্থ্য পরিচর্যা প্রসঙ্গেও। যোগচর্চার বার্তাকে ছড়িয়ে দেওয়ার কাজে পর্তুগালেরভূমিকারও সপ্রশংস উল্লেখ করেন তিনি। শ্রী মোদীবলেন, ভারত হল বর্তমানে বিশ্বের দ্রুততম বিকাশশীল দেশগুলির অন্যতম। ভারতীয় মহাকাশগবেষণা সংস্থা ইসরোর প্রশংসা করে তিনি বলেন যে মহাকাশ গবেষণার ক্ষেত্রে আমাদেরবিজ্ঞানীরা অসাধ্যসাধন করেছেন। সম্প্রতি উৎক্ষিপ্ত হয়েছে ৩০টি ন্যানো উপগ্রহ। পর্তুগালেরসাম্প্রতিক দাবানলে প্রাণহানির ঘটনায় গভীর শোক ও দুঃখপ্রকাশ করেন ভারতেরপ্রধানমন্ত্রী। পর্তুগালেরপ্রধানমন্ত্রী অ্যান্টোনিও কোস্টাকে ভারতের প্রবাসী নাগরিকের সম্মানজ্ঞাপক একটি কার্ডওউপহার দেন শ্রী নরেন্দ্র মোদী। / ..
মহিলাদের রাইফেল শ্যুটিংপ্রতিযোগিতায় স্বর্ণ পদক জয়ী তেজস্বিনী সাওয়ান্তকে অভিনন্দন প্রধানমন্ত্রীর

মহিলাদের৫০এম রাইফেল শ্যুটিং প্রতিযোগিতায় স্বর্ণ পদক জয়ী তেজস্বিনী সাওয়ান্তকে অভিনন্দিতকরেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “দু’দিনে পরপর দুটি পদক! মহিলাদের ৫০এম রাইফেল শ্যুটিং প্রতিযোগিতায় সোনা জিতে নেওয়ার জন্যঅভিনন্দন জানাই তেজস্বিনী সাওয়ান্তকে। আমরা আরও খুশি এই কারণে যে তিনি ফাইনালেএকটি কমনওয়েলথ গেম্‌স রেকর্ড স্থাপন করেছেন।” /
গুজরাটে অজি বাঁধের উদ্বোধন করলেন প্রধানমন্ত্রী

সাওনি যোজনার আওতায় বৃহস্পতিবার রাজকোটের অদূরে অজি বাঁধের আনুষ্ঠানিক উদ্বোধন করলেন প্রধানমন্ত্রী শ্রী নরেন্দ্র মোদী। এই উপলক্ষে সেখানে এক জনসমাবেশে ভাষণও দেন তিনি। প্রধানমন্ত্রীবলেন, এক সময় গুজরাটে জল সঙ্কট ছিল তীব্র । কিন্তু এখন তা ইতিহাস মাত্র। কারণ, গতদু’দশকে অনেকটা পথই অতিক্রম করেছে এই রাজ্য তার উন্নয়নের যাত্রাপথে। সম্ভব হয়েছেবেশ কিছু ইতিবাচক পরিবর্তনও। শ্রী মোদীবলেন, জলের যোগান যত বেশি সংখ্যক মানুষের কাছে পৌঁছে দেওয়া যাবে, তত বেশি করেউন্মুক্ত হবে অগ্রগতির দ্বার। এই কারণে সরকারের বিশেষ অগ্রাধিকারের তালিকায়অন্তর্ভুক্ত রয়েছেজল। সাধারণ মানুষের প্রয়োজনে জলের যোগান যত দ্রুত সম্ভব নিশ্চিত করেতোলার লক্ষ্যে কাজ করে চলেছে তাঁর সরকার। তবে একইসঙ্গে, জল সংরক্ষণের লক্ষ্যেও সকলরকম প্রচেষ্টা চালিয়ে যাওয়া প্রয়োজন কারণ তা সংশ্লিষ্ট সকলেরই এক দায়িত্ব বিশেষ। জলসংরক্ষণের ক্ষেত্রে অত্যাধুনিক প্রযুক্তির প্রয়োগ ও ব্যবহারের ওপর বিশেষ জোর দেনপ্রধানমন্ত্রী। /
গোরখপুরে প্রধানমন্ত্রী, পরিদর্শন করলেন গোরক্ষনাথ মন্দির  :   এইম্‌স ও গোরখপুর সার প্রকল্পের শিলান্যাস, জনসমাবেশে ভাষণ প্রধানমন্ত্রীর

প্রধানমন্ত্রী শ্রী নরেন্দ্র মোদী আজ গোরখপুরের গোরক্ষনাথ মন্দির পরিদর্শন করেন । সেখানেমহন্ত অবৈদ্যনাথজি-র একটি মূর্তির আবরণও উন্মোচন করেন তিনি । মন্দির প্রাঙ্গণেসাধু-সন্তদের এক সমাবেশে ভাষণ দেন প্রধানমন্ত্রী । মহন্ত অবৈদ্যনাথজি-র সঙ্গে তাঁর যোগাযোগের স্মৃতিচারণ প্রসঙ্গে শ্রী মোদীবলেন, সাধু-সন্তরা বরাবরই এক মহৎ হৃদয়ের অধিকারী । দরিদ্র সাধারণ মানুষ তথা সমাজের জন্য তাঁদের রয়েছে মমত্ববোধ ও সহমর্মিতা । পরে প্রধানমন্ত্রী এইম্‌স এবং গোরখপুর সার প্রকল্পেরভিত্তিপ্রস্তরের আবরণ উন্মোচন করেন । দুটি প্রকল্পসম্পর্কেই সংক্ষেপে অবহিত করা হয় তাঁকে । এই উপলক্ষে এক বিরাট জনসমাবেশে ভাষণদানকালে প্রধানমন্ত্রী বলেন, ভারতের সুষম বিকাশের লক্ষ্যে পূর্ব ভারতের উন্নয়ন একান্ত জরুরি । বিদেশ থেকে সার আমদানি করা হলেও দেশের সার প্রকল্পগুলিবন্ধ হয়ে যাক এবং তরুণ যুবসমাজ কর্মহীন হয়ে বসে থাকুক একথা মানতে তিনি নারাজ বলে দৃঢ়তারসঙ্গে ঘোষণা করেন প্রধানমন্ত্রী । তিনি বলেন,এখানকার সার ইউনিটটি পুনরায় চালু হলে এই রাজ্যের শিল্প পরিস্থিতিতে এক আমূল পরিবর্তনঘটবে । এই অঞ্চলের সাধারণ মানুষের সুস্থভাবে জীবনযাপনের স্বপ্নকে পূরণ করতে কিভাবে সহায়সম্পদের যোগান দেওয়া হচ্ছে তাওবিশদভাবে ব্যাখ্যা করেন প্রধানমন্ত্রী । এই অঞ্চলেব্যাপক পর্যটন সম্ভাবনার উল্লেখ করে প্রধানমন্ত্রী বলেন, নতুন অসামরিক বিমান পরিবহণনীতিতে বিভিন্ন অঞ্চলের মধ্যে সংযোগ ও যোগাযোগ ব্যবস্থা গড়ে তোলার বিষয়টিকে বিশেষ অগ্রাধিকার দেওয়া হয়েছে । এর ফলে, এই অঞ্চলে আগত পর্যটকদের সংখ্যাও আরও বৃদ্ধি পাবে বলে তিনি মনে করেন ।
জাতীয় বিপর্যয় মোকাবিলা বাহিনীর দ্বাদশ প্রতিষ্ঠা দিবসে অভিনন্দন প্রধানমন্ত্রীর

জাতীয় বিপর্যয় মোকাবিলার বাহিনীর দ্বাদশ প্রতিষ্ঠা দিবসেবাহিনীর সকল সদস্যদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “জাতীয় বিপর্যয় মোকাবিলা বাহিনীর দ্বাদশ বর্ষ পূর্তিউপলক্ষে বাহিনীর সকল সদস্যকে আমার অভিনন্দন। বিপর্যয় মোকাবিলা, ত্রাণ ও উদ্ধারেরকাজে জাতীয় বিপর্যয় মোকাবিলা বাহিনীর প্রচেষ্টা নিঃসন্দেহে প্রশংসনীয়। কাজের পদ্ধতি, প্রক্রিয়া এবং দক্ষতা বৃদ্ধির লক্ষ্যেজাতীয় বিপর্যয় মোকাবিলা বাহিনী এক সঠিক পদক্ষেপই গ্রহণ করেছে। কারণ, এর মধ্য দিয়েজীবন ও সম্পত্তিহানির ঘটনা বিশেষভাবে হ্রাস পাবে”। …